**Braille-neuvottelukunnan kokous**

**Pöytäkirja 3 / 2013**Aika: tiistai 8.10.2013 klo 10.00-12.00Paikka: Celia - Näkövammaisten kirjasto, Braille

Läsnä: Puheenjohtaja Teuvo Heikkonen, Näkövammaisten keskusliitto ry

Heikki Alavesa, Näkövammaiset lapset ry

Riitta Eronen, Kotimaisten kielten keskus

Iiro Nummela, Näkövammaisten Keskusliitto ry

Maria von Rutenberg, Keskuspuiston ammattiopisto; Arlan toimipaikka

Kirsi Ylänne, Celia - Näkövammaisten kirjasto

Mervi Mattila, Celia - Näkövammaisten kirjasto, sihteeri

Poissa: Riitta Kangasaho, Oppimis- ja ohjauskeskus Onerva

1. **Kokouksen avaus ja päätösvaltaisuus**  
   Puheenjohtaja Teuvo Heikkonen avasi kokouksen klo 10.12. Kokous todettiin laillisesti koolle kutsutuksi ja päätösvaltaiseksi.
2. E**dellisen kokouksen pöytäkirja**Hyväksyttiin 24.4.2013 pidetyn kokouksen pöytäkirja.
3. **Taloustilanteen katsaus, toteutuneet kulut**Pia Pyötsiän matka Kööpenhaminan Future Publishing and Accessibility -konferenssiin toteutui. Verkkosivujen ylläpito (500 euroa) ei ole toteutunut. Jyväskylän verkostoitumispäivä ei toteudu. Crack the Code -kirjasen käännös ja lokalisointi on valmis ja Anneli Salolle maksetaan palkkio hänen tekemästään työstä tänä vuonna. Pisteoppaiden uusien kansien suunnittelu on toteutunut ja kansien painatuksesta odotetaan tarjousta. PÄÄTÖS: Kannet voidaan tilata ilman uutta kokousta, mikäli niiden hinta on budjetin mukainen 1200-1700 euroa.
4. **Braille-neuvottelukuntien pohjoismaiseen kokoukseen 6.-7.11.2013 osallistuminen**PÄÄTÖS: Riitta Kangasaho, Oppimis- ja ohjauskeskus Onervasta ja Maria von Rutenberg, Keskuspuiston ammattiopiston Arlan toimipaikasta lähtevät Tanskaan pohjoismaiseen pistekirjoituskokoukseen.
5. **Pistestrategian työryhmän työskentely. A4-pituisen kannanoton käsittely**Kokouksessa käsiteltiin Riitta Erosen korjaama Pistestrategia-työryhmän kannanotto. Toiveena on, että se voisi olla napakampi, selkeämpi ja ajankohtaisempi. Kannanottoon liittyvää palautetta kerätään vielä ja ne lähetetään työryhmän puheenjohtajalle Eeva-Liisa Koskiselle. Tarkoitus on, että kannanotto julkaistaan Braille-päivänä.
6. **Julkaisujen tilanne**Crack the Code -kirjaseen ei ole tullut kommentteja. Kirja voi mennä taittoon.  
     
   Foneettinen opas on tullut ajankohtaiseksi opiskelijan otettua yhteyttä Celiaan. Anneli Saloa pyydetään tarkistamaan merkit. Opasta täydennetään venäjän ja viron merkistöllä. Neuvottelukunnan budjettiin on varattu työtä varten 800 euroa.  
     
   Näkövammaisalan termisanaston tekeminen on Riitta Erosen mukaan iso tehtävä. Työ kannattaisi tehdä projektina yhdessä Sanastokeskus TSK:n kanssa. Riitta Eronen lupasi toimia yhteyshenkilönä ja ottaa yhteyttä Sanastokeskuksen johtajaan sekä pyytää arvioita työn kustannuksista.
7. **Riikka Hännisen tarjous Goodfeel-ohjelmiston käyttöohjeesta ja käytön koulutuksesta**PÄÄTÖS: Kokous hyväksyi Riikka Hännisen tarjouspyynnön 3300 euroa pistenuottiprojektista, jossa hän perehtyy Dancing Dots -yrityksen Goodfeel-ohjelmistoon ja laatii siihen käyttöohjeita. Puolet palkkiosta maksetaan nyt syksyllä ja puolet projektin valmistuttua.
8. **Muut asiat**Jyväskylän verkostoitumispäivä ei toteudu, joten Celiassa selvitetään, jos päivä voisi toteutua Celiassa ensi keväänä. Päivän aiheena voisi olla DaisyTrio-kirja.  
     
   Riitta Kangasaho Oppimis- ja ohjauskeskus Onervasta pyysi Neuvottelukunnan kantaa kouluissa suoritettavan pistetentin hintaan. Onervassa johto on ollut sitä mieltä, että jokin hinta tentistä olisi hyvä periä. Braille-neuvottelukunta ei ollut halukas määrittelemään pistetentille hintaa, sillä maksullisuuden arveltiin vähentävän kiinnostusta suorittaa tenttiä. Neuvottelukunnan päätös on, että oppilaitos voi halutessaan periä tentistä maksun, joka kattaa hallinnolliset kulut.  
     
   PÄÄTÖS: Oppimis- ja ohjauskeskus Onerva voi laittaa Internet-sivulleen linkin Braille-neuvottelukunnan Internet-sivun Matemaattisten aineiden oppaaseen.
9. **Seuraava kokous**Seuraava kokous päätettiin pitää keskiviikkona 11.12.2013 klo 10 Celiassa.
10. **Kokouksen päättäminen**Puheenjohtaja päätti kokouksen klo 11.40.

Teuvo Heikkonen Mervi Mattila  
puheenjohtaja sihteeri